Helistasime Obaidile, kes lubas meile kellegi sinise Pajero jeebiga järgi saata, et tema juurde sõita. Ise oli ta veel teel Peshawarist Islamabadi. Sinise Pajero asemel tuli kollane Suzuki Alto, kuid selle järgi oli sama hea sõita. Meid tervitas Obaidi Islamabadi kokk Mr. Big, oma nime igati väärt mees. Viskasin oma kotid tagaistemele ja nautisin  tühja rattaga kruiisimist. Jube mõnus, kuna pagasit on ilma naljata oma paarkümmend kilo.